Боян Бойчев
Мозайка

chitanka.info

Разпилява се внезапно светът

Като части от разкъсана огърлица,

Препуска по прашния път

Балканче с изкаляни спици.

Краката ми с детски обувки

От тичане с пробити подметки,

Къси панталонки, шарена блузка,

Шепа стотинки е моята сметка.

Книга със страници пожълтели,

Черно-бяла весела снимка,

Гълъби, нанякъде отлетели,

В джоба ми — пак жълти стотинки.

Безкрайни игри, топли вечери,

Детство мое безгрижно!

Вече избяга всичко далече,

Не мога никога да го стигна.

Разпилява се внезапно светът,

Пъстроцветна детска мозайка,

Търся изход, търся път,

И се връщам назад, уж за малко.

2005 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.